《绩溪道中》
清代·赵曦明

五日入绩溪，风景始可喜。溪流一缕通，云气千岩起。

当面立危一，竹木纷如绮。根株走龙蛇，脉脉复跂跂。

烟火空际生，人家深树里。远近恣凭眺，傍偟不知止。

夕阳射林表，明媚更无似。欲乞买山钱，卜居玩清泚。

作者简介：江苏江阴人，字敬夫。诸生。卢文弨校雠诸籍，得曦明之力为多。有《读书一得》、《颜氏家训注》、《桑梓见闻录》。